තොරතුරු තාක්ෂණ විෂය ලබන වසරේ සිට හයවැනි ශ්‍රේණිය සිට උගන්වන බව අධ්‍යාපන ඇමැති බන්දුල ගුණවර්ධන මහතා පැවැසීය.ඒ මහතා එසේ පැවැසුවේ ඉකුත්දින හෝමාගම මහා විද්‍යාලයේ ශ්‍රවණාගාරයේ පැවැති අධ්‍යාපන පොදු සහතික පත්‍ර සාමාන්‍ය පෙළ සමත් දුප්පත් ළමයින් සිය දෙනෙකු සඳහා ශිෂ්‍යත්ව ප්‍රදානය කිරීමේ උත්සවයේ ප්‍රධාන ආරාධිතයා ලෙස සහභාගි වෙමිනි.ජනාධිපති පදවි ප්‍රාප්තිය වෙනුවෙන් ජනාධිපති ලේකම් අරමුදලින් පිරිනමන මේ ශිෂ්‍යත්ව මුදලේ වටිනාකම වසරකට රු. 6000 කි.තවදුරටත් අදහස් දැක් වූ ඇමැතිවරයා මෙසේද පැවැසීය.මේ රටේ ඉතිහාසයේ ඉකුත් දශක තුන ඇතුළත අපේ දරුවන්ගේ අධ්‍යාපනය ගැන හොඳ විශ්වාසයක් තිබුණේ නෑ.මනුස්සයකු, මනුස්සයෙකු විසින් සැකකරන යුගයක් තිබුණේ බස් එකේ යද්දී සැක කටයුතු පාර්සලයක් තිබුණා නම්, සැක කටයුතු පුද්ගලයකු හෝ කාන්තාවක් සිටියා නම් ඒ ගැන පොලිසියට හෝ අන් අයට දැනුම් දිය යුතුය යන “පාඩම” ගුරුවරුන් විසින් ළමයින්ට කියා දුන්නා.ජනාධිපති මහින්ද රාජපක්ෂ මැතිතුමාගේ නායකත්වයෙන් සිංහල මුස්ලිම් දෙමළ බර්ගර් සියලු ජන කොටස්වලට බියෙන් සැකෙන් තොරව මේ රටේ ඕනෑම තැනක ජීවත් විය හැකි අලුත් ශ්‍රී ලංකාවක් නිර්මාණය කිරීමට හැකියාවක් ලැබුණා.ඒ අනුව අද ඕනෑම සිසු දරුවකුට බියෙන් සැකෙන් තොරව උතුරට නැඟෙනහිරට දකුණට අධ්‍යාපන චාරිකාවක් හෝ වන්දනා ගමනක් හෝ තම මව්බිම් වැදගත් ස්ථාන නැරඹීමට හෝ යෑමට හැකියි.මේ රටේ විවිධ නම්වලින් පාසල් වර්ග තිබෙනවා.